text: Кариерна ракета
  11.07.2020, 00:14 ч.
  Петък, 21 Декември 2018 12:44
  На 18 – 19 декември 2018г. учители от СПГ "Алеко Константинов" присъстваха на обучение в гр.Велико Търново по проект "Кариерна ракета: уважение, възможности, избор, знание, равенство и обучение". Тема на обучението беше "Равен старт на момичетата и момчетата в професионалния живот".
  Целта на проекта е да повиши капацитета на учителите и възпитателите да включат темата за равенството между половете в цялата учебна програма и да го поставят в основата на гражданското образование.
  Обучението се проведе в четири модула, в тях бяха разгледани концепцията на Европейския съюз за равнопоставеността на половете, стериотипите и тяхното влияние върху избора на образование и кариера и политики относно джендър равенството. Присъстващите се запознаха и с разработен по проекта наръчник с примерни уроци за това как може да бъде разгледана темата за равнопоставеността между половете в задължителните общообразователни предмети в училище.
  В края на обучението педагозите бяха разпределени на работни групи по предметни области. Всяка група разработи и представи урок, в които демонстрира как темата за равнопоставеността и преодоляване на половите стериотипи може да бъде застъпена в учебното съдържание.
  Г-жа Живка Маринова – директор на проект "Кариерна ракета" и г-жа Станимира Хаджимитова – обучител, връчиха на присъстващите сертификати за участие и материали, които да използват в работата си с учениците.